Η **Σάντος** (πλήρες όνομα: Σάντος Φουτεμπόλ Κλούμπε, πορτογαλικά: *Santos Futebol Clube*) είναι βραζιλιάνικη επαγγελματική ποδοσφαιρική ομάδα, με έδρα την ομώνυμη πόλη Σάντος, στην πολιτεία του Σάο Πάολο. Συμμετέχει στο πρωτάθλημα της Πολιτείας του Σάο Πάολο και στο Πρωτάθλημα ποδοσφαίρου Βραζιλίας. 

Είναι η δεύτερη σε κατακτήσεις ομάδα στη Σέριε Α (8). Επίσης είναι δεύτερη σε συνολικούς τίτλους στη Βραζιλία με (17) έναν πίσω από τη Σάο Πάολο (18). Κατέχει το ρεκόρ των 5 συνεχόμενων πρωταθλημάτων (1961-1965).  Κορυφαίος ποδοσφαιριστής της είναι ο Πελέ, ο «βασιλιάς του ποδοσφαίρου».

Ιστορία
-------

Ιδρύθηκε στις 14 Απριλίου του 1912, από τρεις ειδικούς του αθλητισμού, τους Ραϊμούντο Μάρκες, Μάριο Φεράζ ντε Κάμπος και Αρζεμίρο ντε Σόουζα Τζούνιορ. Ο σύλλογος έγινε σύμβολο του όμορφου και διασκεδαστικού ποδοσφαίρου, γνωστό στη Βραζιλία ως "ποδόσφαιρο - τέχνη". Είναι μια από τις πιο πλούσιες ποδοσφαιρικές ομάδες στη χώρα, αλλά και γενικότερα σε όλο τον κόσμο. Η Σάντος είναι ιδρυτικό μέλος ενός κλαμπ των δεκατριών ισχυρότερων ομάδων της Βραζιλίας. Σε όλη τη διάρκεια της ιστορίας της αγωνιζόταν στην πρώτη κατηγορία του πρωταθλήματος και υποβιβάστηκε για πρώτη φορά το 2023, ένα χρόνο μετά το θάνατο του Πελέ.

### Τίτλοι και διακρίσεις

Έχει κατακτήσει 22 Πρωταθλήματα Πολιτείας Σάο Πάολο, ένα Κύπελλο Βραζιλίας και είναι δεύτερη στη λίστα των εθνικών πρωταθλημάτων στη Βραζιλία με 8 κατακτήσεις. Παγκοσμίως είναι μια από τις πιο επιτυχημένες ομάδες της Βραζιλίας, με επτά τίτλους, ανάμεσά τους 3 Κόπα Λιμπερταδόρες (το ένα χωρίς ήττα το 1963) και 2 Διηπειρωτικά Κύπελλα. Το 1962, έγινε η πρώτη ομάδα στον κόσμο που έκανε τρεμπλ, δηλαδή κατέκτησε Πρωτάθλημα, Κύπελλο και Κόπα Λιμπερταδόρες. Επίσης εκείνη τη χρονιά, κέρδισε και τον τέταρτο τίτλο σε διοργάνωση που συμμετείχε κάνοντας το 4 στα 4, αφού κατέκτησε και το Διηπειρωτικό. Την περίοδο εκείνη απέκτησε το προσωνύμιο "λευκό μπαλέτο" λόγω της εμφάνισης και του εντυπωσιακού τρόπου παιχνιδιού της. Η επιτυχημένη ιστορία της, οδήγησε την FIFA στην ψήφισή της ως πέμπτης καλύτερης ομάδας του 20ού αιώνα,  ενώ εξακολουθεί να θεωρείται ως μια από τις καλύτερες όλων των εποχών. Το 1963 για τον δεύτερο τελικό του Διηπειρωτικού Κυπέλλου κόντρα στη Μίλαν, η Σάντος κατέγραψε το δικό της ρεκόρ προσέλευσης σε αγώνα με 132.728 θεατές. Η Σάντος νίκησε τον αγώνα με 4–2 ενώ σε επαναληπτικό τρίτο τελικό για την απονομή του παγκόσμιου πρωταθλητή, η Σάντος επικράτησε με 1–0.

Το λογότυπο του συλλόγου άλλαξε το 2023 προς τιμή του Πελέ
Είναι η πρώτη ομάδα στον κόσμο σε οποιαδήποτε κατηγορία που ξεπέρασε τα 10.000 τέρματα στην ιστορία της και συγκεκριμένα στις 20 Ιανουαρίου 1998. Μάλιστα, την περίοδο της μεγαλύτερης ακμής της, μεταξύ 1961 και 1963 σκόραρε σε 73 συνεχόμενα επίσημα παιχνίδια σε όλες τις διοργανώσεις σημειώνοντας 245 τέρματα, έχοντας 51 νίκες, 14 ισοπαλίες και 9 ήττες. Η επίδοση είναι η τρίτη καλύτερη όλων των εποχών στο παγκόσμιο ποδόσφαιρο.

Τίτλοι συλλόγου
---------------

| Παγκόσμιοι - Διηπειρωτικοί |
| --- |
| Διοργάνωση | Τίτλοι | Χρονιές |
| Διηπειρωτικό Κύπελλο | 2 | 1962, 1963 |
| Ηπειρωτικοί |
| Διοργάνωση | Τίτλοι | Χρονιές |
| Λιμπερταδόρες | 3 | 1962, 1963, 2011 |
| **Κόπα ΚΟΝΜΕΜΠΟΛ** | 1 | 1998 |
| Σουπερκόπα Λιμπερταδόρες | 1 | 1968 |
| Ρεκόπα Σουδαμερικάνα | 1 | 2012 |
| Εθνικοί |
| Διοργάνωση | Τίτλοι | Χρονιές |
| Α' Βραζιλίας | 8 | 1961, 1962, 1963, 1964, 1965, 1968, 2002, 2004 |
| **Κύπελλο Βραζιλίας** | 1 | 2010 |
| Πολιτειακοί |
| Διοργάνωση | Τίτλοι | Χρονιές |
| Καμπεονάτο Παουλίστα | 22 | 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016 |
| Τουρνουά Ρίο-Σάο Πάολο | 5 | 1959, 1963, 1964, 1966, 1997 |
| Κύπελλο Σάο Πάολο | 1 | 2004 |
| Τουρνουά |
| Διοργάνωση | Τίτλοι | Χρονιές |
| **Τουρνουά Τερέσα Ερρέρα** | 1 | 1959 |

Εικόνες
-------

* ΠελέΠελέ
* Τροπαιοθήκη της ΣάντοςΤροπαιοθήκη της Σάντος
* Πενιαρόλ - Σάντος στον τελικό του Λιμπερταδόρες 2011Πενιαρόλ - Σάντος στον τελικό του Λιμπερταδόρες 2011
* Η σύνθεση της ομάδας το 1955Η σύνθεση της ομάδας το 1955
* Estádio Urbano Caldeira, η έδρα της ΣάντοςEstádio Urbano Caldeira, η έδρα της Σάντος

Παραπομπές
----------

1. ↑  «Brazil league winners list, Campeonato Brasileiro Série A Champions in history». Ανακτήθηκε στις 18 Ιανουαρίου 2023.
2. ↑  «FIFA : Pele, the king of football». Αρχειοθετήθηκε από το πρωτότυπο στις 18 Ιανουαρίου 2023. Ανακτήθηκε στις 18 Ιανουαρίου 2023.
3. ↑  «Tactics at the World Cup: a battle between aesthetics and results». Αρχειοθετήθηκε από το πρωτότυπο στις 27 Νοεμβρίου 2022. Ανακτήθηκε στις 27 Νοεμβρίου 2022.
4. ↑  «Confira quais são os 10 clubes mais ricos do Brasil». *Blog do BG* (στα Πορτογαλικά). 12 Απριλίου 2013. Ανακτήθηκε στις 6 Ιανουαρίου 2023.
5. ↑  «It seems like it was yesterday, a year without 'O Rei'». Αρχειοθετήθηκε από το πρωτότυπο στις 3 Ιανουαρίου 2024. Ανακτήθηκε στις 3 Ιανουαρίου 2024.
6. ↑  «'It's almost as if it's not real': How Santos, Pelé's club, suffered relegation for the first time in its 111-year history». Ανακτήθηκε στις 3 Ιανουαρίου 2024.
7. ↑  «Murió Pelé: el ballet del Santos, el equipo de la periferia que se hizo gigante de la mano de O Rei». Αρχειοθετήθηκε από το πρωτότυπο στις 29 Δεκεμβρίου 2022. Ανακτήθηκε στις 29 Δεκεμβρίου 2022.
8. ↑  «20 años como Mejor Club del Siglo XX». Αρχειοθετήθηκε από το πρωτότυπο στις 10 Μαρτίου 2022. Ανακτήθηκε στις 10 Μαρτίου 2022.
9. ↑  «Os 25 Maiores Esquadrões do Imortais!». Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 1 Μαρτίου 2022.
10. ↑  «Mundial Interclubes – 1963». Ανακτήθηκε στις 18 Ιανουαρίου 2023.
11. ↑  «Santos FC History». Ανακτήθηκε στις 19 Ιανουαρίου 2023.
12. ↑  «Real Madrid quedó lejos del récord histórico de River». Ανακτήθηκε στις 4 Οκτωβρίου 2020.
13. ↑  «Ρεάλ Μαδρίτης… όπως λέμε Σάντος του Πελέ». Ανακτήθηκε στις 18 Ιουνίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα (Πορτογαλικά)
* Τίτλοι ανά έτος
* Σελίδα στη FIFA
* Santos fc : Idols Αρχειοθετήθηκε 2015-05-04 στο Wayback Machine.
* A Trajetória - Ιστορία του συλλόγου (Πορτογαλικά)